Som daglig leder hos slagter Munch i Skagen er Marie Munch flere gange om ugen nødt til at give de ansatte fri. - Det sætter store krav til logistikken, især nu hvor vi har udfordrende vejr.. men også ellers. Det er svært at finde tid, siger Marie Munch. I Skagen er der to gange om ugen mulighed for PCR-test – noget, som ofte er utilstrækkeligt med retningslinjerne for tests, ved eksempelvis nærkontakt - Det vil sige at man ofte rammer ind i de forkerte dage, og så skal man udenbys. Frederikshavn, Hjørring eller Hirtshals - hvor der nu er tid, siger Marie Munch. Stigende smitte i kommunen Frederikshavn Kommune er én af de nordjyske kommuner, hvor smitten den seneste tid har været stigende. - Jeg vil gerne, at mine medarbejdere bliver testet 1-2 gange om ugen,  og så har mine medarbejdere børn i skolerne,  hvor smitten stiger, så de skal også have deres børn testet, lyder det fra Marie Munch. Hun har selv to børn, hvoraf én er i skolealderen, som hun ugentligt kører 40 kilometer med. - Min datter er blevet testet hver og hver anden dag. Og mine medarbejder med to børn  i flere klasser hun skal hun af sted hver dag, siger Marie Munch. Ifølge Region Nordjylland er testkapaciteten dagligt på 16.200 test. -  Jeg forventer helt klart flere test og flere tider, siger Marie Munch. Det er Justitsministeriet, som fastsætter antallet af test, og disse er afhængige af analysekapaciteten. Og den er begrænset. - Skal vi åbne flere dage i Skagen vil det derfor som udgangspunkt betyde, at der skal lukkes kapacitet i andre dele af regionen, men kapaciteten er løbende blevet skruet op i løbet af efteråret, lyder meldingen fra konstitueret kontorchef Jacob Bertramsen, Patientforløb og Økonomi, Region Nordjylland. TV2 Nord har forsøgt at få en kommentar fra Styrelsen for Forsyningssikkerhed om en eventuel opskalering af analysekapaciteten, men det har i dag ikke været muligt.

Opsummering:
Hvis man bor i Skagen og skal have lavet en PCR-test, kan det kun lade sig gøre to gange om ugen. Ellers må man tage turen til Frederikshavn. Men det er fuldstændig uholdbart i en tid, hvor en ny variant af coronavirus er på fremmarch, lyder kritikken i dag i Skagen.